钦定古今图书集成/明伦汇编/氏族典/第050卷 > 《周书》 > 怡峰
## 钦定古今图书集成/明伦汇编/氏族典/第050卷 > 《周书》 > 怡峰

按《周书怡峰传》，“峰字景阜，辽西人也。本姓默台，因避
难改焉。峰少从征役，以骁勇闻。永安中，假龙骧将军
为都将，从贺拔岳讨万俟丑奴，以功授给事中、明威
将军，转都督，赐爵蒲阴县男。及岳被害，峰与赵贵等
同谋翊载太祖，进爵为伯，拜安东将军、华州刺史，寻
转大都督。讨曹泥有功，进爵华阳县公。大统二年，从”
太祖破窦泰于小关。还，拜散骑常侍、车骑大将军、仪
同三司。又从复弘农，破沙苑，进爵乐陵郡公，加授开
府仪同三司。东魏围洛阳，战于河桥，时峰为左军，不
利，诏原其罪。拜东西北三夏州诸军事、夏州刺史。后
与于谨讨刘平伏，从解玉壁，围平柏谷坞，并有功卒。
峰沈毅有胆略，得士卒心，当时号为“骁将。”赠华州刺
史，谥襄威。子昂嗣。